《秀实长子玉麟期晬》
宋代·叶茵

门左蓬弧喜事新，四朝先佛庆生辰。峣峣已露峙头玉，表表因名系角麟。

鼻祖同庚光后叶，卯君著瑞定前身。我来摩顶为儿寿，一岁从今百岁春。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。